Seda ajajärku iseloomustab samuti rahvusliku ja usulis-kultuurilise identiteedi samastamine (eestlased - luterlased, venelased - õigeusklikud, tatarlased - islam, armeenlased - armeenia apostlik kirik jne). Perioodi, mille lõpuks võib pidada aastaid 1993-1994, iseloomustas eriline religioosne aktiivsus nii religiooni otsijate kui pakkujate poolelt, mis põhjustas ajuti ilmaliku ühiskonna ning usuliste ühenduste vahelisi vastasseise (näit Elu  Sõna tänavamisjoni keelamine Tartus 1993).